તાપીમિત્ર ન્યુઝ,રાજપીપલા:નર્મદા જિલ્લા ના સાગબારા અને ડેડીયાપાડા તાલુકા માં આવેલી પોસ્ટ ઓફિસો ના પોસ્ટ માસ્તરો વિરુદ્ધ ગ્રાહકો ના પૈસા અંગત કામોમાં વાપરી જમા નહિ કરવાની ફરિયાદ દાખલ થઈ છે જેમાં સાગબારા ના પાટ બ્રાન્ચ ના પોસ્ટ માસ્ટર તરીકે ફરજ બજાવતા આસિમઅલી. એમ. મકરાણી એ 2008 થી 2014 ના વર્ષ દરમિયાન કોઈ પણ સમયે કુલ 5 ગ્રાહકોના ખાતા માંથી 8050/- રૂપિયા જમા નહિ કરાવી અંગત કામોમાં વાપરી કાઢ્યા હોવાની ફરિયાદ રાજપીપલા ડીવીઝનના પોસ્ટ ઇન્સ્પેક્ટર જનકસિંહ હઠીસિંહ પરમારે આપતા સાગબારા પોલીસે સરકારી નાણાંની ઉચાપત બાબતે ગુનો નોંધી કાયદેસર કાર્યવાહી હાથ ધરી હતી જયારે બીજી ફરિયાદ ડેડીયાપાડા તાલુકાના આંબાવાડી પોસ્ટના કાકરપાડા પોસ્ટના બ્રાન્ચ પોસ્ટ માસ્ટર શંકર જેઠા વસાવા વિરુદ્ધ ફરિયાદ જનકસિંહ પરમારેજ આપી છે જેમાં શંકર વસાવા 2006 થી 2008 ના વર્ષ દરમિયાન 29 જેટલા ગ્રાહકોના રૂપિયા 23,300/- પોતાના અંગત ઉપયોગ માટે વાપરી સરકારી ખાતે જમા ન કરી ઉચાપત કરી ગ્રાહકો નો વિશ્વાસઘાત કર્યો હોવાનું બહાર આવતા સાગબારા અને ડેડીયાપાડા ની બ્રાન્ચ પોસ્ટ ઓફિસો માંથી કુલ રૂપિયા 41,050/-  ની ઉચાપત બાબતે બે અલગ અલગ પોલીસ સ્ટેશને ફરિયાદો દાખલ થતા પોસ્ટ આલમમાં ખળભળાટ મચી જવા પામ્યો છે.